El Teixu, Rede pal Estudiu y Defensa de la Llingua Asturllionesa celebra esti eventu los próximos sábadu 22 y diumingu 23 de diciembre, cona colaboración de la Xunta Vecinal de Ñogareyas y de numarosas empresas locales
#000001
Las xornadas van comenzar el sábadu 22 a las 11:30 no centru cultural, cona entrega de premios del I Concursu Infantil de Recoyida de Toponimia Oral na Valdería, convocáu nas escuelas de la comarca. L’actu contará amás cona charla ¿Cúmo se faz una investigación toponímica de campu?, al cargu del lingüista de la Universidá d’Uvieo Fernando Álvarez-Balbuena. Pa rematar, presentarase la colección de mapas d’El Teixu Cartografía toponímica del espaciu llingüísticu asturllionés, de la qu’acaba de publicase’l primer númaru, correspondiente al conceyu asturianu de Tinéu, y se dará cuenta del estáu de los trabayos de los mapas de las provincias de Llión y Zamora.
#000003
A las 17:30 de la tarde vuelve la programación al centru cultural con una serie de microconferencias de todu’l dominiu lingüísticu, que van comezar con La Cátedra de Estudios Leoneses: objetivos y líneas de trabajo del profesor de la Universidá de Llión José R. Morala, a la que seguirá Mónica Rodríguez Riesgo, técnica de normalización lingüística, que tratará sobre Una aproximación a la normalización lingüística n’Asturias. Tras una pausa pal café, será’l turnu del escritor pertugués Alcides Meirinhos, cona ponencia La Casa de la Lhéngua Mirandesa y los vinti años de la Llei del Mirandés. Pa rematar, l’investigador Nicolás Bartolomé Pérez presentará El llabor editorial de l’asociación Faceira.
#000004
Paralelamente, na tabierna de Ñogareyas va proxectase, tamién a partir de las 17:30, el ciclu documental La fala de los nuestros paisanos, con muestras audiovisuales de falantes de todu’l dominiu lingüísticu. Y esti sitiu acoyerá tamién el remate de la programación del sábadu, cono espectáculu de cuentacuentos Us cuentus del filandare, al cargu del narrador José Luis Gutiérrez “Guti”, a las 23:00 horas.
#000005
El diumingu, la programación empieza a las 11:30 na igresia de Ñogareyas, cona IV misa d’avientu, que’l sacerdote Máximo Carracedo oficiará n’asturllionés. Y a las 12:30, Isidora Rivas Turrado, la mayor estudiosa de la variedá lingüística local, ofrecerá no centru cultural la charla Voces del Ería: el leonés hablado en La Valdería.
#000006
A las 17:00 no centru Cultural tendrá llugar la presentación de la serie audiovisual d’El Teixu Videoteca de la llingua asturllionesa, una colección de grabaciones que tien por obxectu mostrar la realidá actual de la llingua asturllionesa en todu’l sou territoriu. A continuación, va proxectase’l ciclu de videos musicales Xuntos na diversidá, con grupos d’Asturias, Llión y Miranda. Y la música va poner tamién el remate a las xornadas a las 19:00 na tabierna, cona estrena de la obra La fala d’un cantar, de Carlos Huerta “El Solito Trovador”.
#000007
Las Xornadas de Patrimoniu Llingüísticu y Cultural celébranse anualmente en distintos llugares de la provincia de Llión y pretenden destacar el valor incalculable de las variedades del asturllionés que sobreviven nestas zonas. Depuéis de realizase n’Estorga, Llión, Viḷḷablinu, Villamejil y Oseya, El Teixu llega a outra de las fronteras del idioma, La Valdería, pa reivindicar que nesta comarca llionesa ontavié se fala l’asturllionés.
#000008
Sánchez-Palencia apuesta por un turismo en Las Médulas que sirva de revulsivo para el sector primario
Realizan quemas controladas en Pozos
#000009
Hoy se preestrena el documental «El último de Arganeo», testimonio y vida del pastor tradicional Edilberto Rodríguez
#000010
Cuarta edición de la feria del libro cabreiresa que pone la guinda al cartel de actividades culturales
#000011
Calandariu del bibliobús en febreiru
#000012
Tu dirección de correo electrónico no será publicada. Los campos obligatorios están marcados con *
#000014
Recibir un correo electrónico con cada nueva entrada.
#000016